b'\n_START_ARTICLE_\nYuMex (Jugoslovanska Mehika)\n_START_SECTION_\nVsebina\n_START_PARAGRAPH_\nPo hudih obdobjih zgodovine nastopijo obdobja eskapizma, ko ljudje preprosto ne morejo ve\xc4\x8d zdr\xc5\xbeati vsakdanjosti in pobegnejo v izmi\xc5\xa1ljeni svet. Leta 1950 je nenadoma vsa Jugoslavija prepevala o \xc4\x8dudoviti Mehiki, njenem rodnem kraju, in o belih vrancih, ki se podijo po preriji, \xc4\x8detudi so bile meje zaprte in obljubljene de\xc5\xbeeli nih\xc4\x8de od pevcev ni videl._NEWLINE_Ko je evforija po dobrem desetletji minila, je bilo vsem navdu\xc5\xa1encem kar nerodno, tako kot po vsaki streznitvi, zato so fenomen Jugoslovanske Mehike dru\xc5\xbeno zamol\xc4\x8dali - ni ga ne v zgodovinskih ne v glasbenih enciklopedijah._NEWLINE_Miha Mazzini je pri\xc4\x8del zbirati material za svoj roman Paloma negra in opravljeni pogovori s pevci in poslu\xc5\xa1alci so se mu zdeli takozanimivi, da jih je posnel in tako je nastal ta dokumentarec.'